Βασίλης Μπολάνος

Ο Βασίλης Μπολάνος (γεννήθηκε στις 7 Ιουλίου του 1958) είναι ο πρόεδρος της Ομόνοιας και εκπρόσωπος των Ελλήνων της Αλβανίας.

 Ιστορία 
Το 2007, ο Μπολάνος υποστήριξε ότι η ελληνική κοινότητα της Αλβανίας άξιζε τα ίδια δικαιώματα όπως και οι Αλβανοί στο Κοσσυφοπέδιο. Στις 21 Απριλίου, 2009 καταδικάστηκε σε έξι μήνες φυλάκισης και του επιβλήθηκε πρόστιμο ύψους 3.800 ευρώ για την αφαίρεση πινακίδων. Ο Μπολάνος έφερε αντιρρήσεις για τις πινακίδες που εγκατέστησαν οι αρχές, επειδή ήταν γραμμένες μόνο στα αλβανικά. Ο Μπολάνος άσκησε έφεση κατά της απόφασης, υποστηρίζοντας ότι η εγκατάσταση των πινακίδων ήταν θέμα του δήμου.Press release. Panepirotic Union . March 14, 2009. (in Greek) Παρ'όλα αυτά, ένα εφετείο ακύρωσε την αρχική καταδίκη.Albania Court Overturns Ruling on Greek Mayor. balkaninsight.com

Τον Δεκέμβριο του 2009, μετά από έρευνα του τμήματος διώξεων της Αυλώνας, κατηγορήθηκε για κατάχρηση εξουσίας και παραποίηση επίσημων εγγράφων εκδίδοντας παράνομες άδειες οικοδόμησης κατά μήκος της νότιας Αλβανικής ακτής.Controversial Ethnic Greek Mayor Indicted Again

Στις 24 Μαΐου 2010 εξερράγη βόμβα στο διαμέρισμα του Μπολάνου, προκαλώντας ζημιές στο σπίτι και στα γύρω αυτοκίνητα. Το σπίτι του έγινε στόχος επίθεσης στις προηγούμενες εκλογές.

Ο Μπολάνος ήταν ο πρώην δήμαρχος της Χειμάρρας, στη Νοτιοδυτική Αλβανία.Immigration and Refugee Board of Canada, Albania, 31 March 2004, . Όντας Έλληνας, ο Μπολάνος είναι ο πρόεδρος της Ομόνοιας, οργάνωσης η οποία εκπροσωπεί τα δικαιώματα της ελληνικής μειονότητας στην Αλβανία, καθώς και ένα μέλος του Κόμματος Ένωσης Ανθρωπίνων Δικαιωμάτων. Στις 8 Μαΐου, 2011 έχασε στις δημοτικές εκλογές από τον Γιώργο Γκόρο του Σοσιαλιστικού Κόμματος. Αν και ο Μπολάνος έχασε τις εκλογές, ο συνδυασμός του εξασφάλισε τον μεγαλύτερο αριθμό των εδρών του δημοτικού συμβουλίου.

 Παραπομπές 

Κατηγορία:Βορειοηπειρώτες
Κατηγορία:Βορειοηπειρώτες πολιτικοί
Κατηγορία:Έλληνες ομογενείς πολιτικοί